TRIKOTNIKU OČRTANA IN VČRTANA KROŽNICA

Naučili ste se načrtovati trikotnike, če poznate dolžine stranic oziroma velikosti notranjih kotov. Naučili ste se tudi kaj je višina trikotnika in načrtati trikotnik, če je eden od podatkov višina. Danes se boste naučili določiti središče krožnice, ki je trikotniku očrtana in središče krožnice, ki je trikotniku včrtana.

Pripravite si geometrijski zvezek in geometrijsko orodje (ošiljen svinčnik in ošiljeno šestilo, ter geotrikotnik).

V zvezek zapišite naslov : TRIKOTNIKU OČRTANA IN VČRTANA KROŽNICA

Pozorno sledite razlagi na spodnji povezavi. Skupaj z učiteljico načrtujte in zapisujte v zvezek. Razlago po potrebi zaustavite, da boste lahko načrtali kar je potrebno.

**POZOR:** Najprej narišite en poljuben trikotnik. Svetujem vam, da je ostrokotni (vsi koti so manjši od 90 °) in ne premajhen, da boste lažje risali. Označite mu oglišča in stranice. Nato sledite razlagi.

Ko boste temu trikotniku včrtali krožnico, si narišite nov trikotnik, ki je podoben prejšnjemu in spet sledite razlagi.

<https://www.youtube.com/watch?v=MR1J7bnk-V0>

Ob 1.sliki si zapišite: Središče trikotniku včrtane krožnice je točka, v kateri se sekajo simetrale vseh treh notranjih kotov trikotnika. Polmer krožnice je enak pravokotni razdalji med središčem in stranico.

Ob 2.sliki si zapišite: Središče trikotniku očrtane krožnice je točka, v kateri se sekajo simetrale vseh treh trikotnikovih stranic. Polmer krožnice je enak razdalji med središčem in ogliščem trikotnika.

**Osnovne naloge:**

Učbenik stran 240 naloga 78 (izpišite podatke, skica, označena slika).

Vsak trikotnik narišite dvakrat, enemu krožnico očrtajte, drugemu pa včrtajte.

Načrtanih bo osem trikotnikov.

**Dodatni nalogi:**

1. Učbenik stran 240, naloga 79.
2. Učbenik stran 196, naloga 213.

Če se stran v vašem učbeniku ne ujema s tem, poiščite na kazalu Trikotniku očrtana in včrtana krožnica.

Rešene naloge pošljite do torka, 5. 5., do 17,00 ure.